Мәктәптән һуң Ленинград театр, музыка һәм кинематография дәүләт институтына уҡырға инә (Л.xa0Ф.xa0Макарьев курсы). Уны 1972 йылда тамамлағандан һуң, Ленсовет театры режиссёры Игорь Петрович Владимировҡа тыңлауға килә һәм уның труппаһына алына. Театр карьераһын Ф.xa0М.xa0Достоевскийҙың «Енәйәт һәм яза» романы буйынса ҡуйылған спектаклдә массовкала ҡатнашыуҙан башлай. Унда ул студент ролен башҡара. Артабан М. Боярский Г. Гладковтың «Трубадур һәм уның дуҫтары» мюзиклында төп ролдеxa0— Трубадурҙы башҡара. Был роль уға ҙур популярлыҡ алып килә лә инде. Мюзиклда Принцесса ролен Лариса Луппиан уйнай, һуңыраҡ ул М. Боярскийҙың ҡатыны була. Ленсовет театрында Михаил Боярский 1986 йылға тиклем эшләй.